Na temelju članka 98. stavka 3. Zakona o odgoju i obrazovanju u osnovnoj i srednjoj školi ("Narodne novine", broj: 87/08., 86/09., 92/10., 105/10. – ispravak, 90/11., 16/12., 86/12., 94/13., 152/14. i 7/17.), Školski odbor Tehničke škole i prirodoslovne gimnazije Ruđera Boškovića uz prethodnu suglasnost osnivača, Osječko-baranjske županije, KLASA: 602-03/17-01/27 URBROJ: 2158/1-01-01-17-5 od 4. travnja 2017. na sjednici održanoj 3. svibnja 2017. donio je

**ODLUKU O IZMJENAMA I DOPUNAMA STATUTA**

**TEHNIČKE ŠKOLE I PRIRODOSLOVNE GIMNAZIJE RUĐERA BOŠKOVIĆA**

Članak 1.

U Statutu Tehničke škole i prirodoslovne gimnazije Ruđera Boškovića od 23. siječnja 2009. te izmjenama i dopunama Statuta od 31. prosinca 2009., izmjenama i dopuni Statuta od 8. veljače 2010., izmjenama Statuta od 23. veljače 2012., izmjenama i dopunama Statuta od 20. travnja 2013. i izmjenama i dopunama Statuta od 18. rujna 2015. (u daljnjem tekstu Statut) u članku 1. iza stavka 1. dodaje se stavak 2. koji glasi: " Izrazi koji se u ovom Statutu koriste u muškom rodu za osobe su neutralni i odnose na osobe oba spola.".

Članak 2.

U članku 12. stavku 5. riječi: " Školski odbor" zamjenjuju se riječju: " Ravnatelj ".

Članak 3.

U članku 26. b stavku 3. riječi "predsjednik Školskog odbora" zamjenjuje se riječju "Ravnatelj".

Iza stavka 3. dodaje se stavak 4. koji glasi: " Dnevni red sjednice obvezno sadrži:

- izvješće predsjedavatelja sjednice o imenovanim članovima Povjerenstva za kvalitetu

- izbor predsjednika i zamjenika predsjednika Povjerenstva za kvalitetu.".

Članak 4.

Članak 26. c mijenja se i glasi:

" Članove Povjerenstva iz reda nastavnika i stručnih suradnika bira se na sjednici Nastavničkog vijeća javnim glasovanjem (dizanjem ruku).

Kandidate za članove Povjerenstva iz reda nastavnika i stručnih suradnika mogu predlagati svi nazočni na sjednici Nastavničkog vijeća.

Svaki nastavnik i stručni suradnik može sam istaknuti svoju kandidaturu.

Kandidatom se smatra svaki nastavnik i stručni suradnik koji je prihvatio kandidaturu ili je sam istaknuo svoju.

U Povjerenstvo se biraju u pravilu nastavnici savjetnici ili nastavnici mentori, osim ukoliko nitko od nastavnika iz skupine nema neko od zvanja u sustavu napredovanja.

U Povjerenstvo su izabrani kandidati koji su dobili većinu glasova nazočnih na sjednici Nastavničkog vijeća.

Glasovanje je pravovaljano ako mu je pristupila natpolovična većina članova Nastavničkog vijeća.

Član Povjerenstva za kvalitetu iz reda polaznika bira se javno (dizanjem ruku) na sjednici Vijeća učenika većinom glasova nazočnih učenika.

Kandidate za članove Povjerenstva iz reda polaznika mogu predlagati svi nazočni na sjednici Vijeća učenika.

Polaznik može sam istaknuti svoju kandidaturu.

Kandidatom se smatra svaki polaznik koji je prihvatio kandidaturu ili je sam istaknuo svoju.

U Povjerenstvo može biti izabran učenik-polaznik strukovnog obrazovanja.

Član Povjerenstva za kvalitetu iz reda roditelja bira se javno (dizanjem ruku) na sjednici Vijeća roditelja većinom glasova nazočnih roditelja.

Kandidate za članove Povjerenstva iz reda roditelja mogu predlagati svi nazočni na sjednici Vijeća roditelja.

Svaki roditelj može sam istaknuti svoju kandidaturu.

Kandidatom se smatra svaki roditelj koji je prihvatio kandidaturu ili je sam istaknuo svoju.

U Povjerenstvo može biti izabran roditelj čije dijete je učenik-polaznik strukovnog obrazovanja.

Ravnatelj škole upućuje zahtjev osnivaču za predlaganje 1 člana Povjerenstva za kvalitetu iz reda dionika.".

Članak 5.

Članak 26. d mijenja se i glasi:

"Mandat imenovanim članovima Povjerenstva traje četiri (4) godine.

Članu Povjerenstva iz reda učenika mandat je vezan za status redovitog učenika, te traje do 31. kolovoza tekuće školske godine u kojoj je prestao status redovitog učenika u školi.

Članu Povjerenstva iz reda roditelja mandat prestaje najkasnije u roku od 60 dana od dana kada je prestalo školovanje učenika u Školi.

Članovima Povjerenstva izabranim na dopunskim izborima, mandat traje do isteka mandata svim članovima Povjerenstva za kvalitetu.

Članovi Povjerenstva za kvalitetu mogu biti ponovno imenovani.".

Članak 6.

Članak 29. briše se.

Članak 7.

U članku 30. iza stavka 5. dodaje se stavak 6. koji glasi:

"Za članove Školskog odbora obvezno se predlaže više kandidata nego što se bira.".

Dosadašnji stavak 6. postaje stavak 7.

Članak 8.

U članku 31. stavak 2. mijenja se i glasi:

"Kandidatom se smatra svaki nastavnik i stručni suradnik koji je pisanom izjavom prihvatio kandidaturu ili koji je sam istaknuo svoju kandidaturu.".

Stavak 3. briše se.

Članak 9.

U članku 33. stavku 1. iza riječi: "nastavnika" dodaju se riječi: "i stručnih suradnika" .

Članak 10.

U članku 34. iza stavka 1. dodaje se stavak 2. koji glasi:

"Broj glasačkih listića mora biti jednak broju nazočnih na sjednici Nastavničkog vijeća.".

Članak 11.

U članku 35. stavku 2. riječi: "većina od ukupnog broja radnika koji imaju pravo glasa" zamjenjuju se riječima: "većina od ukupnog broja članova Nastavničkog vijeća.".

Članak 12.

Članak 36. mijenja se i glasi:

"Kada birač uđe u prostoriju u kojoj se glasuje, predsjednik izbornog povjerenstva upisuje birača u birački popis, daje mu glasački listić i objašnjava mu način

glasovanja.

Birač glasuje tako da zaokruži redni broj ispred prezimena najviše do dva kandidata.

Glasački listići popunjeni suprotno stavku 2. ovoga članka smatraju se nevažećima.".

Članak 13.

.

Članak 38. briše se.

Članak 14.

U članku 39. stavak 1. briše se.

Dosadašnji stavak 2. postaje stavak. 1.

Članak 15.

U članku 40. stavku 1. briše se točka na kraju rečenice i dodaje tekst: "najmanje pet dana prije održavanja izbora.".

Stavak 2. briše se.

Članak 16.

U članku 42. iza stavka 1. dodaje se stavak 2. koji glasi:

"Glasovanje je pravovaljano ako mu je pristupila većina od ukupnog broja članova Vijeća roditelja.".

Dosadašnji stavci 2., 3. i 4. postaju stavci 3. ,4. i 5.

Članak 17.

.

U članku 45. iza riječi: "imenovanja" dodaju se riječ: "većine ", a riječi:" iz reda nastavnika i stručnih suradnika, iz reda roditelja, te predstavnika radnika i predstavnika osnivača" brišu se.

Članak 18.

Članak 60. a briše se.

Članak 19.

U članku 62. iza stavka 2. dodaje se stavak 3. koji glasi:

" Školski odbor na sjednici utvrđuje abecednim redom izbornu listu kandidata za izbor ravnatelja koji udovoljavaju uvjetima natječaja i koji su dostavili ponude u roku.".

Članak 20.

U Članku 63. iza stavka 1. dodaju se stavci 2 . i 3 koji glase:

" Sjednicu Nastavničkog vijeća i sjednicu zbora radnika saziva ravnatelj, a sjednicu Vijeća roditelja saziva predsjednik Vijeća roditelja.

Predsjednik Školskog odbora/zamjenik odnosno predsjednik Vijeća roditelja dužni su upoznati članove Nastavničkog vijeća, zbora radnika i članove Vijeća roditelja s ponudama kandidata za ravnatelja. ".

Dosadašnji stavak 2. postaje stavak 4.

Iza stavka 4. dodaje se stavak 5. koji glasi:

"Glasovanje je pravovaljano ako mu je pristupila natpolovična većina članova Nastavničkog vijeća, Vijeća roditelja te Skupa radnika.".

Dosadašnji stavak 3. postaje stavak 6.

Iza stavka 6. dodaje se stavak 7. koji glasi:

" Broj glasačkih listića mora biti jednak broju članova nazočnih na sjednici na kojoj se provodi glasovanje.".

Dosadašnji stavci. 4., 5. i 6., postaju stavci 8., 9. i 10.

U dosadašnjem stavku 7. koji postaje stavak 11. iza riječi: " isti" dodaje se riječ: "najveći", a riječi: "između svih kandidata" brišu se.

U dosadašnjem stavku 8. koji postaje stavak 12. broj 2. postaje broj 4.

Članak 21.

Članak 64. mijenja se i glasi:

" Školski odbor odlučuje o izboru ravnatelja javnim glasovanjem.

Javno glasovanje provodi se tako da se članovi Školskog odbora dizanjem ruke izjasne o kandidatu za kojeg glasuju.

U postupku izbora i imenovanja ravnatelja članovi Školskog odbora iz redova Nastavničkog vijeća, Vijeća roditelja te Zbora radnika na sjednici su obvezni zastupati i iznositi stajališta tijela koje ih je imenovalo ili izabralo u Školski odbor.

Za ravnatelja Škole izabran je kandidat koji je dobio većinu ukupnog broja glasova članova Školskog odbora.

Rezultate glasovanja utvrđuje predsjednik Školskog odbora.

Odluka o izboru ravnatelja dostavlja se Ministru na davanje prethodne suglasnosti.".

Članak 22.

U članku 94. stavci 9., 10. i 11. brišu se.

Članak 23.

Iza članka 94. dodaju se članci 94. a , 95. b ,95. c i 95. d koji glase:

"Članak 94. a

Učenik koji je stekao nižu razinu srednjeg obrazovanja, kao i učenik koji je završio obrazovni program u trajanju od tri godine u obrazovnom sektoru prehrana, grafika i kozmetika, ima pravo, u skladu s potrebama tržišta rada, steći višu razinu kvalifikacije nastavljanjem obrazovanja u programima obrazovnog sektora prehrana, grafika i kozmetika.

Učenik može nastaviti obrazovanje u statusu redovnog učenika u roku od dvije godine od dana završetka niže razine srednjega obrazovanja, odnosno od završetka trogodišnjega obrazovnog programa.

Uvjet za nastavak obrazovanja u statusu redovitog učenika je prosjek ocjena svih razreda srednjeg obrazovanja najmanje 3,50 zaokruženo na dvije decimale.

Škola do 15. lipnja tekuće školske godine objavljuje na svojoj mrežnoj stranici programe obrazovanja za stjecanje više razine kvalifikacije.

Pisani zahtjev za nastavak obrazovanja podnosi se do 5. srpnja tekuće školske godine.

Članak 94. b

Ostvarivanje prava nastavka obrazovanja na višu razinu kvalifikacije uvjetuje se polaganjem razlikovnih odnosno dopunskih ispita koje određuje Nastavničko vijeće usporedbom obrazovnog programa koji je učenik završio s obrazovnim programom u kojem učenik želi nastaviti obrazovanje, a sve to u obrazovnom sektoru prehrana, grafika i kozmetika.

Članak 94. c

Učenici kojima Nastavničko vijeće odredi manji broj (najviše 5 nastavnih predmeta) razlikovnih i/ili dopunskih ispita pohađaju nastavu razreda u kojem nastavljaju obrazovanje i dužni su ispite položiti do 31. ožujka tekuće školske godine.

Učenici koji imaju 6 ili više nastavnih predmeta koje trebaju polagati kao razlikovne i/ili dopunske ispite, nakon upisa u prvoj će školskoj godini polagati ispite bez redovitog pohađanja nastave.

Za učenike iz stavka 2. ovog članka Škola organizira obvezne instrukcije i konzultacije iz pojedinih nastavnih predmeta kod predmetnih nastavnika prema rasporedu koji utvrđuje Nastavničko vijeće.

Članak 95 d.

Učenik ne može pristupiti polaganju razlikovnih i/ili dopunskih ispita iz višega razreda, ako nije položio sve razlikovne i/ili dopunske ispite iz prethodnoga razreda.

Učenik može u jednome danu polagati najviše tri ispita.

Ispit iz jednoga nastavnog predmeta može se polagati najviše tri puta i to dva puta pred predmetnim nastavnikom te jedan put pred ispitnim povjerenstvom.

Ispitno povjerenstvo čine tri člana koje imenuje ravnatelj, a ocjena povjerenstva je konačna.

Ispit pred povjerenstvom se provodi usmeno ili pismeno, odnosno pismeno i usmeno u ovisnosti od nastavnog predmeta, sukladno provedbenim propisima o načinu praćenja i ocjenjivanja učenika.

Pitanja na pisanom dijelu ispita utvrđuje ispitno povjerenstvo.

Pitanja na usmenom dijelu ispita mogu postavljati svi članovi ispitnog povjerenstva.

Članovi ispitnog povjerenstva donose ocjenu većinom glasova i neposredno ju priopćuju učeniku.

O tijeku ispita vodi se zapisnik koji potpisuju svi članovi ispitnog povjerenstva.".

Članak 24.

Članak 97. mijenja se i glasi:

"Izostanak s nastave, u slučaju pravodobnog zahtjeva roditelja, može odobriti: predmetni nastavnik za izostanak tijekom nastavnoga dana,

* razrednik za izostanak do tri (pojedinačna ili uzastopna) radna dana,
* ravnatelj za izostanak do sedam (uzastopnih) radnih dana,
* učiteljsko/nastavničko vijeće za izostanak do petnaest (uzastopnih) radnih dana.

Za izostanak učenika tijekom nastavnog dana, roditelj - skrbnik podnosi zahtjev usmeno ili pismeno predmetnom nastavniku najkasnije prije početka nastavnog sata s kojeg učenik treba izostati.

Za izostanak do tri (pojedinačna ili uzastopna) radna dana roditelj - skrbnik podnosi pisani zahtjev razredniku najkasnije jedan radni dan unaprijed.

Za izostanak do sedam (uzastopnih) radnih dana roditelj - skrbnik podnosi pisani zahtjev ravnatelju najkasnije jedan radni dan unaprijed.

Za izostanak do petnaest (uzastopnih) radnih dana roditelj - skrbnik podnosi pisani zahtjev Nastavničkom vijeću najkasnije 5 radnih dana unaprijed.

Roditelj može više puta godišnje opravdati izostanak svoga djeteta u trajanju do tri radna dana, a za koje nije pravodobno podnesen zahtjev za odobrenjem sukladno stavku 1. ovoga članka.

Opravdanost izostanka s nastave zbog zdravstvenih razloga u trajanju duljem od tri radna dana uzastopno dokazuje se liječničkom potvrdom.

Izostanak učenika s nastave može se opravdati i odgovarajućom potvrdom nadležne institucije, ustanove ili druge nadležne fizičke ili pravne osobe (Ministarstvo unutarnjih poslova, sud, nadležni centar za socijalnu skrb, ustanova u koju je učenik uključen zbog pružanja pomoći ili dijagnostike, škola s umjetničkim programima, škola stranih jezika, učenički dom, sportski klub, kulturno-umjetničko društvo, kazalište u koje je učenik uključen, specijalistička ordinacija u kojoj je obavljen pregled ili dijagnostička pretraga i drugo), uključujući i e-potvrdu o narudžbi za pregled u zdravstvenoj ustanovi.

Neopravdanim izostankom smatra se izostanak koji nije odobren ili opravdan sukladno odredbama stavka 1., 2., 3., 4., 5., 6., 7. i 8. ovoga članka.".

Članak 25.

U članku 98. iza stavka 1. dodaje se stavak 2. koji glasi:

"Roditelj - skrbnik ili učenik je obvezan, najkasnije u roku od 10 dana od izostanka učenika, dostaviti Školi liječničku ispričnicu ili ispričnicu nadležne institucije.".

Dosadašnji stavak 2. briše se.

Članak 26.

Članka 126 . briše se.

Članak 27.

Članak 127. mijenja se i glasi:

"Pedagoške mjere zbog povreda dužnosti, neispunjavanja obveza i nasilničkog ponašanja u školi su opomena, ukor, opomena pred isključenje i isključenje iz škole, a učenicima se izriču prema kriterijima koje propisuje ministar pravilnikom.

Pedagoške mjere opomene i ukora iz stavka 1. ovog članka izriču se za tekuću školsku godinu, a izrečena mjera opomena pred isključenje vrijedi do kraja srednjeg obrazovanja.

Pedagoške mjere opomene, ukora i opomene pred isključenje izriču se kao mjere upozorenja i na njihovo izricanje učenik ili roditelj može uputiti prigovor ravnatelju škole u roku od 15 dana od dana primitka Odluke o izricanju pedagoške mjere.

Prigovor se podnosi pisanim putem ili izjavom na zapisnik putem tajništva škole.

Ravnatelj rješenjem odlučuje o pedagoškoj mjeri isključenja iz škole na temelju obavijesti Nastavničkog vijeća.

Protiv rješenja o pedagoškoj mjeri isključenja iz škole učenik ili roditelj može podnijeti žalbu u roku od 15 dana od primitka rješenja.

O žalbi iz stavka 6. ovoga članka odlučuje nadležno Ministarstvo.

Žalba odgađa izvršenje rješenja o pedagoškoj mjeri isključenja iz škole.

Učenik koji je isključen ima pravo polagati razredni ispit.

Učenika isključenog iz škole, može se odlukom Nastavničkog vijeća, na njegov pisani zahtjev, ponovo upisati kao redovnog učenika u narednoj školskoj godini.".

Članak 28.

Članci 128., 129., 130., 132., 132.a., 133., 134., 135., 136., 137., 138., 139., 140., 141. brišu se.

Članak 29.

Članak 149. mijenja se i glasi:

" Roditelji odnosno skrbnici odgovorni su za učenikovo redovito pohađanje nastave i dužni su izostanke učenika opravdati na način i u rokovima koji su utvrđeni ovim Statutom.".

Članak 30.

Članak 175. a briše se.

PRIJELAZNE I ZAVRŠNE ODREDBE

Članak 31.

Ova Odluka o Izmjenama i dopunama Statuta stupa na snagu osmoga dana od dana objave na oglasnoj ploči Škole.

KLASA: 003-08/17-01/25

URBROJ: 2158/42-01-17-1

Osijek, 3. svibnja 2017.

PREDSJEDNICAŠKOLSKOG ODBORA

Dragana Viljanac, dipl. inž.

Ova Odluka o izmjenama i dopunama Statuta donesena je uz prethodnu suglasnost Osnivača i to Zaključkom Skupštine Osječko-baranjske županije KLASA: 602-03/17-01/27, URBROJ: 2158/1-01-01-17-5 od 4. travnja 2017. godine.

Izmjene i dopune Statuta objavljene su na oglasnoj ploči Škole dana 5. svibnja 2017.

RAVNATELJICA

Vlasta Opačak, prof.